Odense Adresse-Contoirs Efterretninger, 1845-06-30
Som bekjendt, overdroge de upsalensiske Studerende, da de kjøbenhavnske Studenter besøgte dem for to Aar siden, disse at bringe Digterkongen Øhlenschlæger en Hilsen. Hvad var derfor naturligere, end at de nu selv bragte den hæderkronede Digter deres Hyldest? J denne Anledning forsamlede de fremmede og vore egne Studenter sig i Fredags Eftermiddag udenfor Frederiksberg, Have og droge derfra i Procession med den upsalensiske, danske og lundensiske Sangforening i Spidsen gjennem Frederiksberg Have til hans Bolig, Fasangaarden, under afvexlende Sange af de tre Sangforeninger. Ledsaget af en Deputation, bestaaende af tre Upsalensere og een Lundenser, kom Øhlenschlæger ud og modtoges med første Vers af hans og Krøyers Sang Der er et yndigt Land", hvorpaa Docent Pettersson fra Upsala henvendte sig med nogle faa meget smukke og hjertelige Vers til ham, og udbragte et i Gange gjentaget Hurra for ham. Den upsalensiske Sangforening afsang derpaa en "Helsning till Oehlenschlæger af Studenter fran. Upsalad. Efter dens Slutning udbragtes atter et ni Gange gjentaget Hurra for Ghlenschlæger, hvorpaa han dybt bevæget takkede for den store Hæder, der vistes ham, og udbragte et Leve for de fremmede Gjæster, som besvaredes med et ni Gange gjentaget Hurra. Den upsalensiske og lundensiske Sangforening sang afvexlende, medens Øhlenschlæger underholdt sig med flere af de Fremmede, og da han forlod dem, udbrød Forsamlingen endnu engang i et ni Gange gjentaget Hurra for Øhlenschlæger, hvilket han besvarede med et lignende for de fremmede Gjæster. Derpaa drog Man gjennem Frederiksberg have og Søndermarken til Pastor Grundtvigs Bolig paa Bakkehuset. Ledsaget af samme Committee, traadte han ud og hilsedes af Sangen: "Længe var Nordens mægtige Stammer", hvorefter Mag. Sønd berg udbragte et Leve for ham. Derpaa fulgte et ni Gange gjentaget Hurra, som han gjengjeldte med et lignende for de Fremmede. Derfra gik Man til Tivoli, hvor der, som tidligere meddeelt, var arrangeret en Afskedssera i Arena, som de kjøbenhavnske Studerende om Aftenen gave deres nordiske Gjæstevenner og som Tivolis Bestyrer, Hr. Agent Carstensen, har bidraget alt Sit til at forskjønne. Den havde, som Man kunde vente, lokket en talrig Menneskemasse til Tivoli, der, foruden samtlige de i det nordiske Studentermøde Deeltagende, - hvilke som bekjendt havde fri Entree - beløb sig til mellem 8 og 10,000. Ligesom Tivoli i det Hele taget ved denne Leilighed var paa det Prægtigste oplyst, saaledes var ogsaa isærdeleshed Arenaen, hvor Afskedsfesten holdtes, særdeles smagfuldt decoreret med Festons, Blomster og Faner. J Midten var der anbragt en meget stor Tønde, omtrent som et Stykkfad, der var deelt i tre Rum og malet rød, guul og blaa. J hvert af disse Rum var der en forskjellig Drikkesort og ovenpaa stod som Symbol en brændende Punschebolle. Platforden, hvorpaa Tønden stod, var behængt med Skjolde, med horatsiske Jnscriptioner og rundtomkring den var der placeret Smaadrenge i phantastiske Dragter, hvilke tappede Drikkevarerne deraf. Efterat de Studerende Kl. omtrent 10 ved tre Kanonskud vare indbudne til at tage Plads i Arenaen, udbragte Mag. Søndberg først en Skaal paa de Fremmedes Vegne for vor Konge, hvorpaa Pastor Helveg udbragte samme Skaal paa de Danskes Vegne, hvilke begge modtoges med meget bifald og ni Gange gjentaget Hurraraab. Stud. Sundt takkede derpaa de Danske for deres Gjæstfrihed og endte med at invitere dem og de Svenske til snart at aflægge et Besøg i Christiania. Cand. H. Hage talte derpaa om Slesvigs Forhold til det øvrige Skandinavien. Det bifald, som ledsagede dette Foredrag var ikke udeelt. Cand. Gude udbragte derpaa en Skaal for Videnskabernes ophøiede Beskyttere, Kong Christian den 8de og Kong Oscar den 1ste, Hr. Carlsten udder modtoges med meget bifald. bragte derpaa en Skaal for de danske Venner. Cand. Thome fra Lund udbragte derefter under stormende bifald en Skaal for Skandinavien og hilsedes ved sin Bortgang med et "Leve, hvilket ogsaa var Tilfældet med Mag. Anderson fra Lund, da han paa Lundensernes Vegne takkede for udviist Gjæstfrihed; endelig udbragte Cand. C. Møller en Skaal for Kjøbenhavns Borgere. - Sange og Taler afvexlede med hverandre til henved Kl. 1, og bleve kun afbrudte af det Kl. 11 afbrændte særdeles brillante Fyrværkeri. Man begav sig derpaa med Sangforeningens Fane i Spidsen til Concertsalen, hvor med Orchestrenes Accompagnement 3 nordiske Nationalsange, en svensk, en norsk og en dansk, bleve afsungne, og brød naturligviis ikke opfør Daglyset fordunklede Lampeskinnet. Ligesom Alt ved denne Leilighed var beregnet paa at vise de nordiske Gjæster Opmærksomhed, saaledes var ogsaa Tivoli-Avisen særdeles ziirlig trykt med Blaat og Nødt paa Guult, prydet med en smuk Randtegning, der fremstillede Ankomsten" og "Afskeden."J Løverdags Kl. 8 samledes først de norske Studerende i Universitetets Gaard, hvor Afskedstaler holdtes af Student Ploug, Eiler og Sundt. Man tog Veien over Volden til Toldboden, og afreiste under Mængdens Hurraraab omtrent Kl. 10. - De Upsalensiske og Lundensiske Studerende samledes Kl. 12. Prof. Clausen, Pastor Helweg og Afzelius holdt Afskedstaler, Bortreisen fandt Sted omtrent Kl. 2 3/4. De svenske Studerende afsang fra de to Skibe nogle Afskedssange, og udbragte derpaa et Leve for de Danske, som besvaredes med ublende Hurraraab for de kjære svenske Gjæster. Dampskibet Hamlet foretog en Lysttour, for at ledsage Gjæsterne et Stykke paa Veien.